20. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ.Πρ.Φ.21/οικ.2040 της 29/31 Δεκ.1998 (ΦΕΚ Β΄ 1334) Καθορισμός δικαιολογητικών για την παροχή περίθαλψης από το ΙΚΑ στους άνεργους νέους ηλικίας μέχρι 29 ετών. Έχοντας υπόψη : 1.Τις διατάξεις της παρ.3 του άρθρ.18 του Νόμ.2639/1998 «Ρύθμιση εργασιακών σχέσεων σύσταση Σώματος Επιθεώρησης Εργασίας και άλλες διατάξεις» (Α΄ 205). 2.Το γεγονός ότι από την απόφαση αυτή θα προκληθεί ετήσια δαπάνη ύψους 7,2 δις σε βάρος του προϋπολογισμού του Λογαριασμού για την Απασχόληση και την Επαγγελματική Κατάρτιση (ΛΑΕΚ), αποφασίζουμε : Άρθρ.1.-1.Άνεργοι νέοι ηλικίας μέχρι 29 ετών υπάγονται από 1.1.1999 στην ασφάλιση του ΙΚΑ για παροχές ασθένειας σε είδος, σύμφωνα με τις διατάξεις του άρθρ.18 του Νόμ.2639/1998. Εξαιρούνται όσοι ασφαλίζονται : α) από ίδιο δικαίωμα β) ως μέλη οικογένειας ασφαλισμένων όπως αυτά προσδιορίζονται από τις διατάξεις του άρθρ.51 του Νόμ.1539/85 (Α΄ 64) και γ) όσοι σπουδάζουν σε ανώτερα και ανώτατα εκπαιδευτικά ιδρύματα της Ελλάδας και του Εξωτερικού. 2.Τα πρόσωπα που επιθυμούν να υπαχθούν στις διατάξεις της προηγούμενης παραγράφου απαιτείται να υποβάλλουν στο ΙΚΑ τα παρακάτω δικαιολογητικά : α) αίτηση στο υποκατάστημα του ΙΚΑ και τόπου κατοικίας τους για υπαγωγή στην ασφάλιση. β) Βεβαίωση από τον ΟΑΕΔ ότι ο αιτών είναι εγγεγραμμένος στα μητρώα του επί ένα συνεχές δίμηνο πριν από την υποβολή της αίτησής του για υπαγωγή στην ασφάλιση του ΙΚΑ κατέχει κάρτα ανεργίας, ανανεούμενη ανά μήνα. γ) υπεύθυνη δήλωση του Νόμ.1599/86 ότι είναι ανασφάλιστος δεν σπουδάζει και ότι μόλις αναλάβει εργασία θα το δηλώσει στο υποκατάστημα του ΙΚΑ του τόπου κατοικίας του. 4.Για την κάλυψη των παραπάνω προσώπων εφαρμόζονται οι διατάξεις του άρθρ.31 του Α.Ν.1846/51 και του Κανονισμού Παροχών Ασθενείας του ΙΚΑ. Το βιβλιάριο ασθενείας που χορηγείται στους ανωτέρω ισχύει για ένα εξάμηνο και ανανεώνεται με την προσκόμιση βεβαίωσης από τον ΟΑΕΔ ότι συνεχίζουν να είναι άνεργοι. Άρθρ.2.-Για την ασφαλιστική κάλυψη των ανέργων καταβάλλεται από τον Λογαριασμό για την Απασχόληση και την Επαγγελματική Κατάρτιση (ΛΑΕΚ) στο ΙΚΑ μηνιαίως για κάθε δικαιούχο και από την πρώτη του μήνα της υποβολής της αίτησης για υπαγωγή στην ασφάλιση, εισφορά ίση με ποσοστό 6,45 % επί του εκάστοτε τεκμαρτού ημερομισθίου της 4 ης  ασφαλιστικής κλάσης του ΙΚΑ. (Μετά τη σελ. 232,07(α) Σελ. 232,09 Τεύχος 1301-Σελ.35 Κανονισμός Ασθενείας 15Β.Ε.α.19-20 Η παραπάνω εισφορά παύει να καταβάλλεται από τον ΛΑΕΚ στο ΙΚΑ μόλις ο άνεργος αναλάβει εργασία. Στο τέλος κάθε μήνα τα τοπικά υποκαταστήματα του ΙΚΑ συντάσσουν καταστάσεις με το ονοματεπώνυμο των δικαιούχων και χρεώνουν με τα αντίστοιχα ποσά εισφορών τον ΛΑΕΚ στον κωδικό αριθμό 039020-5. Αντίγραφα των καταστάσεων αυτών στέλνονται υποχρεωτικά και στις τοπικές υπηρεσίες του ΟΑΕΔ. Η παραπάνω διαδικασία πρέπει να ολοκληρώνεται μέσα στο πρώτο δεκαήμερο του επόμενου μήνα. Στο τέλος κάθε χρόνου γίνεται από τη Δ/νση Οικονομικών Υπηρεσιών της Διοίκησης του ΙΚΑ οριστική εκκαθάριση των λογαριασμών μεταξύ ΙΚΑ και ΟΑΕΔ. 